AlexejDobrolubov/national_council_slovak_2010 huggingface dataset:
49. schôdza NR SR - 14.deň - B. popoludní
Dátum: 2026-05-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Slovo. Ďakujem pekne, pán kolega Richard Vašečka, za tvoje zhrnutie a poukázanie aj súvisu medzi obidvomi predloženými návrhmi uznesení. Ja by som chcel upozorniť na dve pointy, ktorých si sa tiež dotkol. A to aj prispieť k tejto diskusii jednou informáciou. My máme naozaj na Slovensku silné automobilové fabriky. Mnohé z nich robia prémiové modely, ktoré sa vyrábajú, niektoré z nich teda prémiové modely, ktoré sa vyrábajú len tu. Tie kontrakty boli dohodnuté ešte pred konsolidačnými balíčkami a pred súčasnými krízami pri dostupnosti palív a ropy. Nuž, ale čo je alarmujúca správa, ani jedna automobilka v súčasnej dobe nezískala kontrakt na nové modely a nové typy. Čiže nám naozaj hrozí, že aj tí najväčší hráči či v priemysle, hospodárstve pri zhoršujúcej sa situácii a konkurencieschopnosti Európskej únie sa môžu zdvihnúť, zbaliť a odísť a Slovensko kľakne. Podobne, a to je druhá pointa, sa správajú ľudia, ktorí nemajú tú možnosť ako automobilky, že sa zdvihnú, odídu a niekam, hoci aj toto, z toho sme svedkami, štvornásobný exodus mladých ľudí oproti priemeru EÚ. Ale platí zásada, že chudobní ľudia, ľudia v energetickej chudobe, dopravnej chudobe, siahajú po zlých riešeniach, iba tých riešeniach, ktoré im zostanú, ktoré sú v konečnom dôsledku neekonomické a neekologické. Predtým varujeme, lebo tak ako musí byť udržateľnosť ekologická, musí byť aj ekonomická. Ďakujem. S reakciou pán poslanec
49. schôdza NR SR - 10.deň - A. dopoludnia
Dátum: 2026-04-28
Poslanec: Horváth, Ján 
Druh vystúpenia: Vystúpenie s faktickou poznámkou

Pán Kéry pekne zhrnul voľby poštou aj ekonomicky. Problém v bytovej poisťovni pri otváraní obálok, tento akt sa vykonáva tak, ako ho popísal pán Dostál, čiže tam nie je problém. Problém je pri akte pred odoslaním obálok, nakoľko pri vkladaní volebného lístka do obálky nie je kontrola volebnej komisie a nedá sa jednoznačne určiť, kto ten lístok do obálky vložil. Ach, tak potom je aj voľba poštou, vlastne jej tajnosť, ohrozená. Preto chceme priamu voľbu, aby nikto nemohol spochybniť voľby a samozrejme chceme, aby prišlo voliť čo najviacej voličov priamo voľbou. Predtým požiadali 73 000 voličov na to, aby mohli voliť poštou. Prišlo ich okolo 57 000, čiže nie je to také jednoznačné, že všetci voliči potom splnili svoj, svoj, svoje volebné prečo, zatiaľ možno nás, že predošlé voľby sme spochybňovali z dôvodu aj voľby s poštou a preto chceme tomuto predísť tým, že budeme voliť priamo. Ďakujem. Ďakujem pekne. A pán poslanec Bartek.
52. schôdza NR SR - 14.deň - A. dopoludnia
Dátum: 2026-06-15
Poslanec: Janckulík, Igor 
Druh vystúpenia: Vystúpenie s faktickou poznámkou

===== Pýtam sa, zlepší sa? Tie samosprávy budú lepšie fungovať, že tam ten starosta, primátor bude o rok dlhšie? No ja si myslím, že nie. Ľudia vnímajú väčšie problémy, bolo tu tých problémov spomenutých viacero, aj Marek Lackovič, Janka teraz spomínala, ale neboli tu napríklad až tak spomenuté cesty. Cesty máme doslova rozbité. A ja som minule bol za ministrom Rážom a poprosil som ho, požiadal, že kedy sa budú opravovať úseky ciest medzi Oravou a Kysucami a potom úsek medzi Ťapešovom a Lokcom na Orave, lebo ľudia si tam doslova ničia svoje motorové vozidlá. Čapy, tlmiče, pneumatiky, disky a tak ďalej. A bolo mi povedané: „Pán poslanec, je to zaradené v pláne, čo je super, ale nemáme na to peniaze. Musíme čakať, kým sa uvoľnia peniaze.“ No a niekedy fakt pri tých výjazdových rokovaniach tie peniaze sa rozhádzajú krížom-krážom a my, keby sme dostali ten milión, 2 milióny, tak poriešime si všetky tie výtlky, ktoré by sme potrebovali poriešiť. Ďalej je tu aj veľký problém, ako fungujú štátne podniky a štátne organizácie v spolupráci so samosprávou. Keď potrebujete vybaviť nejaké povolenie, napríklad minule som riešil stavebné povolenie v Staškove, potrebujú opraviť most a od 2018 so železnicami riešia stavebné povolenie. Počujete dobre? Od 2018. Teraz máme rok 2026 a železnice nevydali stále stavebné povolenie, aby sa mohol rekonštruovať most. A tu by som mohol ďalej spomínať Lesy Slovenskej republiky, ako pristupujú a tak ďalej a tak ďalej.
52. schôdza NR SR - 13.deň - A. dopoludnia
Dátum: 2026-06-12
Poslanec: Janckulík, Igor 
Druh vystúpenia: Vystúpenie s faktickou poznámkou

Ďakujem pekne za slovo. Braňo ďakujem za tvoje vystúpenie a veľmi správne, že si upozornil na tú dôvodovú správu, lebo podľa mňa, keď sa robí návrh zákona, tak dôvodová správa by mala byť o tom, aby ten zákon vysvetlila a priniesla vlastne aj, aké kroky ten zákon vlastne splní. A tu je jasne písané, že nová právna úprava reflektuje na dlhoročnú požiadavku voličov žijúcich v cudzine zúčastniť sa osobného hlasovania. Mňa by zaujímalo, že napríklad z tých 59 000 hlasujúcich, čo si povedal, že v roku 2023 sa zúčastnilo volieb, tak koľkí asi vyslovili požiadavku, že chcú hlasovať iba na ambasáde, že nechcú cestovať stovky, tisíce km, ale oni chcú hlasovať len na ambasáde. No podľa mňa tam neviem, či by sme našli nejakých možno 5 % a to sú len tí ľudia, ktorí žijú v blízkosti ambasády. Úplne demokraticky by to bolo, keby ostala voľba poštou zachovaná a nech sa rozšíri aj o voľbu na ambasáde. Vtedy by to bolo demokratické a spravodlivé. A spomínal si veľmi dobre aj v tvojom vystúpení to cestovanie. To, ako tie iné štáty nie sú také malé ako Slovensko, musím povedať. Majú väčšiu rozlohu, ale hlavne tí hendikepovaní, čo si spomenul vo svojom vystúpení, tí majú sťažené cestovanie. A teraz, aby niekto niekoľko stoviek alebo 1000 km cestoval niekoľko hodín, tak to je veľmi problematické a ja som určite presvedčený, že tú kofolu vyhráš. Škoda, že si sa nestavil napríklad do súd kofoly. Alebo určite by si vyhral, lebo určite bude hlasovať menej ako 59 000 voličov, lebo budú to mať sťažnosti.
52. schôdza NR SR - 9.deň - A. dopoludnia
Dátum: 2026-06-05
Poslanec: Janckulík, Igor 
Druh vystúpenia: Vystúpenie s faktickou poznámkou

Ďakujem pekne za slovo. Michal, ty si vo svojom vystúpení spomenul, že nevieš, prečo tam nie je zákon o rodine a ja musím povedať, že to bola jedna z našich hlavných požiadaviek KDH, aby tento zákon o rodine ostal zachovaný. Aby nový zákonník neriešil zákon o rodine, lebo zákon o rodine je osvedčený a je to dobrý zákon od roku 2005, takže ja som rád, že ministerstvo spravodlivosti si to osvojilo a tento zákon o rodine nedalo do týchto svojich materiálov. A ešte spomeniem, že určite tá diskusia by mala byť dlhšia a som rád, že aj minister povedal, že on je tiež za to, aby diskusia bola dlhšia, lebo každému ministrovi a hlavne pri takomto zákone 10 desaťročia musí záležať, aby získal čo najväčšiu podporu, aby to neprešlo len tesne nejakou 78, ale aby sa mohol pochváliť, že ten zákon mal veľkú podporu v poslaneckých kluboch a u poslancov. Ďakujem.
52. schôdza NR SR - 6.deň - A. dopoludnia
Dátum: 2026-06-02
Poslanec: Janckulík, Igor 
Druh vystúpenia: Vystúpenie s faktickou poznámkou

Pekne za slovo. Marek, ďakujem za tvoje vystúpenie. Áno, je to veľký problém, že stacionárne radary v obciach a mestách nebudú. Viem, že o tom sa už viackrát diskutovalo a primátori a starostovia žiadali takéto stacionárne radary, lebo tieto stacionárne radary by zvýšili bezpečnosť v obciach a mestách. Tieto stacionárne radary si mohli obce aj kupovať za svoje finančné zdroje, ťahajúc tie pokuty, a aj z tohto výťažku pokút by mohli vlastne riešiť aj bezpečnosť vo svojich obciach. To znamená, že mohli budovať chodníky, priechody pre chodcov alebo nejaké dopravné značky, takže tie peniaze by využili. A mohlo to krásne fungovať, že tieto obce a mestá mohli vytvoriť aj chránené dielne, v ktorých by tieto priestupky riešili. To znamená, že keď je aj malá obec, že tie obce by sa spojili viaceré a vytvorili by chránenú dielňu, kde by riešili tieto priestupky. Takže je to veľká škoda, že sme nevyužili túto možnosť v tomto zákone to posunúť, lebo v obciach a mestách najlepšie starostovia alebo poslanci vedia, kde sú nebezpečné tie miesta, ako sú škôlky, školy, zdravotné strediská, centrá sociálnych služieb, kostoly a tak ďalej. Ale asi je lepšie pre štát, keď tam pošlú občas policajtov a merajú rýchlosť, ja neviem, 1 m pred koncom obce a takto doslova šikanujú motoristov. Ďakujem. Pán poslanec, je aký? 1 m pred koncom obce a takto doslova šikanujú motoristov. Ďakujem. Pán poslanec, je aký?
49. schôdza NR SR - 16.deň - A. dopoludnia
Dátum: 2026-05-07
Poslanec: Janckulík, Igor 
Druh vystúpenia: Vystúpenie s faktickou poznámkou

Ďakujem, pán kolega, za tvoje odôvodnenie. A viem, ako si sa na tom zákone narobil. Ako sme aj obchádzavali poslancov, či opozičných alebo koaličných, a chcem aj pri tejto príležitosti poprosiť všetkých poslancov, poslankyne a hlavne z koalície. Je to prvé čítanie, je to prvé čítanie, dajme šancu tomuto návrhu zákona. Tento zákon nie je vôbec o politike, ale je to v prospech ľudí. Je to o poriadku, aby bol poriadok na tých turistických trasách. Tak nezabime to, čo môže dobre fungovať. Ukážme ľuďom, verejnosti, že vieme sa povzniesť nad tou politikou, že, keď sú dobré veci pre ľudí, tak poďme to podporiť. Ale nepozerajme na tie stranícke tričká. Takže ešte raz zachráňme to dedičstvo, čo Janko hovoril o svojom príhovore týchto turistických trás, a dajme podporu tomuto návrhu zákona. Ďakujem. Poznám 10.
49. schôdza NR SR - 16.deň - A. dopoludnia
Dátum: 2026-05-07
Poslanec: Janckulík, Igor 
Druh vystúpenia: Vystúpenie s faktickou poznámkou

Ďakujem, Marián, za tvoje vystúpenie. Súhlasím so všetkým, čo si povedal. A živnostníci nám budú chýbať. To je veľká pravda. A vieme dobre, že medzi týchto živnostníkov patria aj murári, tesári, vodári, elektrikári. Nám už pomaly nebude mať kto opravovať, keď sa niečo pokazí. Napríklad chladnička, práčka a my doslova tieto povolania ničíme, lebo tí mladí ľudia vedia, že, ak sa má dať na túto dráhu, že bude niečo robiť ručne, takže ho to neuživí, lebo doslova ho to zlikviduje. Takže tí ľudia potom hľadajú nejakú inú prácu a my sa fakt dostaneme do toho, že nám nebude mať kto stavať domy, byty a opravovať. To znamená, že mali by sme niečo s tým robiť. A najhoršie na tom je ešte to, čo vidím, že, keď aj ľudia tu ťažko zarobia tie peniaze, tak nakoniec ich vyvezú vonku a za tie peniaze tam si niečo kúpia. Takže tá ekonomika, my potrebujeme, aby sa tie peniaze točili tuná, a nie ľudia, čo zarobia peniaze, vynesú ich vonku. Ďakujem ešte raz za tvoje vystúpenie. Pán poslanec, vy kúpite
49. schôdza NR SR - 15.deň - B. popoludní
Dátum: 2026-05-06
Poslanec: Janckulík, Igor 
Druh vystúpenia: Vystúpenie s faktickou poznámkou

Slovo. Pán kolega, vo svojom vystúpení ste povedali, že ste nepodnikali. A pracujete v nejakej firme? A tu vidno, že ste nepodnikali, lebo keby ste podnikali, tak by ste nemohli povedať to, čo ste tu povedali. Ja som podnikal, dlhé roky som podnikal. Samozrejme, moja manželka ďalej podniká, poznám kopu podnikateľov, ale podnikatelia malí a strední, ale aj tí veľkí doslova krvácajú, krvácajú. Ešte nikdy tak zle nebolo, ako je teraz. Stačí sa prejsť po tých mestách, po tých reštauráciách, či fungujú alebo nefungujú. Všetko rušia, hej? Pomaly sa už nemáte ani kde nájsť. Choďte sa pozrieť aj tu do reštaurácií nejakých vychýrených. Sú pozamestnávaní cudzí ľudia. V Tatrách zamestnávajú Filipínčanov, lebo nemajú na to, aby zaplatili našich, lebo je také vysoké daňové zaťaženie, že nedokážu to utiahnuť. To, čo sa robí, to je doslova, by som povedal, strach a hrôza. Dneska kto ide podnikať, to je, ja neviem, to je neskutočná odvaha, že ten človek ide podnikať. Zoberte si tí podnikatelia, to nie, že pre väčšinu spoločnosti, že to zdierajú ľudí, ľudí. Tí podnikatelia aj pomáhajú. Ja mám Oravský záchranný systém, už som viackrát tu o tom hovoril. Mali sme asi 70 členov. To sú podnikatelia, ktorí suplujú štát, lebo štát nedokáže pomáhať ľuďom, tak tí podnikatelia sme pomáhali. Teraz nás nie, ani 30 % nie, lebo tí podnikatelia už majú problémy sami už živiť seba, svoje rodiny. Vám stačí sa prejsť po meste, prevádzky po 2 € v centre núkajú priestory a nedokážu ich prenajať. Veď to je hrozné. To Kamenický, čo spravil, on si myslí, že čím viac dá väčšie dane, tak viac vyberie. To je omyl. To je úplný omyl. Ďakujem. Pán poslanec Kýš.
49. schôdza NR SR - 10.deň - A. dopoludnia
Dátum: 2026-04-28
Poslanec: Janckulík, Igor 
Druh vystúpenia: Vystúpenie s faktickou poznámkou

Pani kolegyňa vo svojom príspevku si spomenula poplatky u lekárov. Áno, poplatky u lekárov, to je jeden veľký problém. Ale ešte jeden väčší problém ja vidím v nedostupnosti zdravotnej starostlivosti. Čakacie doby na vyšetrenia, na operácie sú strašne dlhé. Napríklad na také MR čaká sa priemerne zhruba štyri mesiace alebo na vyšetrenie CT. Samozrejme, keď tá diagnostika príde neskôr, tak už potom je aj problém zachrániť ľudský život. Súhlasím, že mali by sme sa zaoberať dôležitejšími vecami, ktoré trápia ľudí. My tu už vlastne 2 a pol dňa sme zabili doslova a úplne zbytočne, dá sa povedať, lebo voľba zo zahraničia a je dobrý nástroj poštou, funguje to. My by sme sa tu mohli tak maximálne baviť, ako túto voľbu rozšíriť, napríklad o ambasády alebo o elektronizáciu. Ja som to aj včera v mojich vystúpeniach viackrát spomenul. Napríklad samosprávy trápi dlhová brzda. Mali tu aj minulý týždeň tlačovú besedu a oni by potrebovali čím rýchlejšie uvoľniť ruky. A my by sme mali tento zákon, ústavný zákon, prijať od 1. septembra. Len, žiaľ, vidím, že tu nie je žiadna vôľa. Je tu viacero tých starostov, primátorov aj z opozície, aj z koalície. Tu by sme mali sadnúť spolu za rokovací stôl a dohodnúť sa, ako to ideme spraviť. Určite aj my za KDH by sme neboli ani proti za SLK, ale poďme pomôcť týmto samosprávam, aby ľuďom v týchto samosprávach sa lepšie žilo, ale neriešme veci, ktoré fungujú. Zbytočne strácame tu čas a poďme riešiť problémy pre bežných ľudí. Ďakujem.
49. schôdza NR SR - 9.deň - B. popoludní
Dátum: 2026-04-27
Poslanec: Janckulík, Igor 
Druh vystúpenia: Vystúpenie s faktickou poznámkou

Ja určite nespochybňujem žiadne voľby. Každé voľby sú veľmi dôležité, lebo ľudia si nastavia smerovanie, ako bude krajina fungovať. Len ja v mojom vystúpení som hlavne hovoril, že nemeňme to, čo funguje. A podľa mňa tieto voľby, čo sa týka voľby poštou, fungujú. Fungujú dobre, ale môžeme ich ešte vylepšiť. Môžeme to rozšíriť, napríklad, že bude aj na ambasáde, aj poštou, poprípade aj elektronicky. Takže voľby sú dôležité a tie dva dni fakt, čo tu zabíjame, sú doslova zbytočné. Lebo chceme meniť to, čo funguje, opakujem asi tretíkrát. Sú tu dôležitejšie veci, dlhová brzda. Obce a mestá nevedia, ako budú fungovať. Je tu viacero starostov, znova opakujem, aj poslancov, primátorov, ktorí sú zodpovední za chod svojich obcí a za chod svojich miest. Poďme im pomôcť, poďme to nejako vyriešiť, aby neboli rukojemníkmi štátu, lebo tá dlhová brzda bude ich ťahať na dno a ľudia v tých regiónoch budú určite nespokojní. Ďakujem. Pán poslanec
49. schôdza NR SR - 9.deň - A. dopoludnia
Dátum: 2026-04-27
Poslanec: Janckulík, Igor 
Druh vystúpenia: Vystúpenie s faktickou poznámkou

Vystúpenie. Tvoje vystúpenie bolo hlavne o príkladoch a to je veľmi dôležité. Povedal si tu konkrétne príklady. A spomenul si aj, že voľba poštou už funguje 20 rokov. Dvadsať rokov niečo funguje a my to teraz ideme meniť. Veď to, čo je dobré, treba nechať, to, čo je zlé, treba zrušiť. A to, čo je dobré, tak môžeme tak maximálne vylepšiť. Tak ako si povedal napríklad český model, aby to mohlo byť aj na ambasádach, aj poštou. Poprípade, keby sme boli takí dobrí, tak môžeme zaviesť aj elektronickú voľbu. Ja tu aj veľký problém vidím v tom, že my sa zaoberáme teraz touto témou. Zabili sme tu celý piatok, dnes zabijeme tu celý pondelok, možno aj ďalšie dni, možno koalícia to sekne, zareže, ale mali by sme tu riešiť dôležitejšie veci. Vieme dobre, že Most a s úniami a z SK8 sa na nás obrátila, že aby sme robili niečo s ústavným zákonom ohľadom dlhovej brzdy. Máme tu viacerých starostov, to nielen z opozície, ale aj z koalície, aj primátorov a vieme, že táto dlhová brzda im doslova samosprávam zväzuje ruky. Samosprávy to potrebujú riešiť a mať vyriešené od 1. septembra 2026. Takže to už je za minútu dvanásť alebo minútu po dvanástej. Tu by sme sa mali sadnúť a zhodnúť. Je to ústavný návrh zákona, opozícia a koalícia, sadnúť a poďme samosprávam pomôcť. Lebo ak nebudú samosprávy fungovať, tak nebudú fungovať ani rodiny, ani podnikatelia, živnostníci. Doslova im zviažeme ruky. Takže nechajme to, čo funguje, ale poďme riešiť to, čo trápi ľudí a to, čo trápi samosprávy. Ďakujem. Pán poslanec Košúta. Živnostníci, doslova im zviažeme ruky. Takže nechajme to, čo funguje, ale poďme riešiť to, čo trápi ľudí a to, čo trápi samosprávy. Ďakujem. Pán poslanec Košúta.
49. schôdza NR SR - 5.deň - B. popoludní
Dátum: 2026-04-21
Poslanec: Janckulík, Igor 
Druh vystúpenia: Vystúpenie s faktickou poznámkou

118. Ďakujem za slovo. Ďakujem, Marián, za tvoje vystúpenie. Predĺžiť volebné obdobie o jeden rok a nič k tomu nedať, to je strašne zlé riešenie. O nás, o KDH, sa hovorilo tu už viackrát, že KDH s tým súhlasí a že podporí tento návrh zákona. My keď sme boli aj na jednaní, tak sme jasne povedali, že vieme si to predstaviť, ale povedali sme ale a tam sme vymenovali tie body - mala by sa nastaviť decentralizácia, financovanie, aké bude samospráv, lebo doteraz to financovanie, ktoré je, je nedostatočné. Ja neviem, treba buď daňový mix nastaviť, ale že predĺžime o jeden rok, aby starostovia mohli a primátori strihať pásky, tak to je veľmi málo. Marián, si veľmi dobre poukázal, požiadala nás Únia miest, Združenie miest a obcí aj SK8 o dôležitom probléme, dôležitejšom probléme, ktorý by sme mali riešiť. Lebo obce nemôžu niesť zodpovednosť za to, že štát je zlý hospodár, že zle hospodári a ťahá tieto samosprávy dolu. Samospráva aj napísala návrh ústavného zákona. Ony si to predstavujú, že od 1. septembra ´26 by to malo ísť do platnosti. To by bolo super. Lenže mali by sme o tom rokovať. Máme tu aj viacero starostov a primátorov aj z koalície a ja neviem, či ich samosprávy majú dostatok finančných zdrojov, že im to nevadí, že neriešia tieto problémy. Toto by sme mali v prvom rade rokovať a nie, že jeden rok predĺžime niekomu. Aj predseda ZMOS-u Jozef Božik povedal, že on si to vie predstaviť od roku 2030, že by to bolo potom 2035 a tak ďalej. Ale aj v predchádzajúcom vystúpení som povedal, že keby sme aj o 10 rokov predĺžili volebný mandát starostom a poslancom, keďže nefunguje štát, tak sa, im to vôbec nepomôže... (Prerušenie vystúpenia časomerom.)
49. schôdza NR SR - 5.deň - B. popoludní
Dátum: 2026-04-21
Poslanec: Janckulík, Igor 
Druh vystúpenia: Vystúpenie s faktickou poznámkou

108. Ďakujem pekne za slovo. My sme dneska mali výbor pre verejnú správu a regionálny rozvoj a potom sme mali takú debatu s generálnym riaditeľom železníc a s riaditeľkou odboru dopravy Žilinského kraja a riešili sme tam, viete, čo? Riešili sme tam napríklad, že stavebné povolenie vybavuje napríklad VÚC-ka žilinská na opravu mosta v Staškove od roku 2018. Počujete dobre, od 2018, teraz je rok ´26 a nemajú stále stavebné povolenie. A tu chcem povedať to, že štát nepomáha samosprávam. To znamená, že keby tí starostovia aj primátori mali desaťročné obdobie, tak aj tak im to nepomôže, lebo ak štát nebude spolupracovať so samosprávami, tak to je úplne o ničom. Lebo hovoriť, že ak o rok predĺžime mandát, že stihnú projekty alebo ja neviem čo všetko v tých svojich obciach, tak to nie je pravda, lebo štát mnoho vecí blokuje. Tak v prvom rade mali by sme riešiť, aby štát bol nápomocný pre samosprávy, aby riešil a odpovedal na konkrétne otázky, aby hľadal riešenie a nie, aby ich brzdil a ony potom nemôžu peniaze, ktoré ťažko získajú cez eurofondy, nemôžu realizovať, lebo sa to takto celé všetko naťahuje. Ďakujem.
52. schôdza NR SR - 14.deň - B. popoludní
Dátum: 2026-06-15
Poslanec: Janas, Karol 
Druh vystúpenia: Vystúpenie s faktickou poznámkou

Vážený pán predsedajúci, vážené kolegyne, kolegovia, ja len niekoľko takých faktických poznámok o tom, že referendum v našej krajine je nefunkčné. To predsa všetci dobre vieme. Za celé obdobie tu nebolo ani jedno jediné funkčné referendum s výnimkou toho o vstupe do Európskej únie a ešte aj okolo toho boli vždycky alebo teda sú stále pochybnosti, či bolo všetko tak, ako malo byť, ale to je jediné, ktoré sa podarilo. Takže, ak sa podarí sfunkčniť tento inštitút, tak určite by to nebolo na škodu a referendum o skrátení volebného obdobia, ktoré to obmedzuje na druhý a tretí rok, ja si nemyslím, že ľudia by nemali mať právo, keď tú moc niekomu dali, aby ju odobrali. A nedávajme to dohromady s ľudovým hlasovaním o prezidentovi, pretože to je niečo úplne iné. Predsa prezident je ústavný činiteľ, jedna jediná osoba, o ktorej sa diskutuje, ale vláda vzniká na základe koalície, na základe toho, že strany dosiahnu nejaké volebné výsledky. To, ak by to malo pokračovať, ako ste hovorili v prípade prezidenta, že začína mu nové volebné obdobie, tak to ako by skončilo, že sa zabetónujú tie výsledky spred dvoch rokov alebo spred troch rokov a pokračujeme ďalej s tými istými výsledkami. Ako je to úplný logický nezmysel, ale ja nevidím ani najmenší dôvod v tom, aby sme nepokračovali v diskusii o tom, akým spôsobom referendum sfunkčniť a vrátiť moc do rúk tým, ktorí ju aj odovzdávajú. Vidím tam procedurálny návrh, máte, pán poslanec Činko, nech sa páči.
52. schôdza NR SR - 6.deň - A. dopoludnia
Dátum: 2026-06-02
Poslanec: Jaurová, Zora 
Druh vystúpenia: Vystúpenie s faktickou poznámkou

Plavková tu citovala tie texty piesní pána Štraussa, ktoré teda zaznievajú na tých preventívnych akciách a ja musím povedať, že mňa trocha mrzí, že keď už konečne zaznie v pléne Národnej rady nejaká poézia, tak sú to zrovna takéto pokleslé texty. Takže, aby tu zaznela aj nejaká lepšia poézia, tak ja by som navrhovala, že mohli použiť oveľa kvalitnejšie básne, keď už chceli túto tému. Napríklad túto báseň od Miroslava Válka. Na človeka to príde ako na psa mráz. Anjeli napríklad tiež majú slabé chvíle a miesto, aby ctili vinný kvas, poľujú niekde v nebi na motýle. No, čo nás po nich? Za anjelov to iste niekto odčiní, ale kto za mňa bude víno piť, čo zostalo vám z vašej hostiny? Nie, prepáčte ten zľahčujúci tón. Ja viem, že život zázračne sa míňa a človek, čo vie zo sklamania piť, máva ho vždycky viacej ako vína, že nevie, nevie, v čom sa utopiť. Ó šťastní, ktorým sa tá možnosť otvára, lebo ja tisíc sklamaní mám sám a vína sotva na dne pohára. Ďakujem.
52. schôdza NR SR - 1.deň - B. popoludní
Dátum: 2026-05-26
Poslanec: Jaurová, Zora 
Druh vystúpenia: Vystúpenie s faktickou poznámkou

Predsedajúci. Mňa fascinujú títo odvážni muži zo Smeru, ako napríklad pán podpredseda Gašpar, ktorý nám tu tak od srdca niečo povie a potom rýchlo ujde. Je to taký modus operandi v jeho prípade, ale Pán predsedajúci. Mňa fascinujú títo odvážni muži zo SMER-u, ako napríklad pán podpredseda Gašpar, ktorý nám tu tak od srdca niečo povie a potom rýchlo ujde. Je to taký modus operandi v jeho prípade, ale pán Gašpar tu hovoril o tom, že teda aké je to strašné, čo mal na tej nášivke napísané pán poslanec Hlina, a že keby tam bolo niečo iné, tak by to určite aj urazilo nás. No problém tejto debaty aj celého tohto vášho rokovacieho poriadku je, že nás proste tie nášivky neurážajú. Nás neuráža, že niekto má niečo napísané na kabáte, osobitne vtedy, keď sa nás to nijako netýka. A napríklad progresívny prívrženec sa nás vôbec netýka. To nemá s nami nič spoločné. Nás neurážajú ani vaše výmysly. To nie je nič, čo by sme si my na seba vzťahovali a to, že vy si na seba vzťahujete to, že nechceme ísť smerom k mafii, tak to tiež o niečom svedčí. Ale poviem vám, čo nás uráža. To, čo nás uráža, je, že tento parlament a táto debata je toho dôkazom, sa absolútne už spreneveril svojej základnej funkcii, a to je zastupovať ľudí na Slovensku, a namiesto toho tu riešime 5 x 5 cm nášivku na kabáte poslanca Hlinu. Ľudia boží, však to už nemôže byť ani pravda, keď to tu pozerajú nejakí vaši voliči. Neverím, že na to vás zvolili, aby ste toto tu riešili. A taktiež nás uráža, že ničíte túto krajinu, ktorú máme radi a na ktorej nám záleží, a som zvedavá, ako tento nový rokovací poriadok prispeje k tomu, aby Slovensko bola lepšia krajina. Na to sa teda pozriem. Ďakujem.